……….………(sz.) napirend

Előterjesztve:

Kerületfejlesztési Bizottsághoz

**E L Ő T E R J E S Z T É S**

**a Képviselő-testület 2022. január 27-i rendes ülésére**

Tárgy: Javaslat a Vasas Pasaréti Sportcentrum területére készített Telepítési tanulmányterv elfogadásáról

Készítette: ………………………………

Trummer Tamás főépítész

**Egyeztetve:** ……………………………….

Szabó Gyula alpolgármester

**Látta:**  **………………………………..**

dr. Szalai Tiborjegyző

………………………………..

dr. Silye Tamás jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Vasas Sport Club (székhely: 1139 Budapest, Fáy utca 58.; képviseli Markovits László elnök; a továbbiakban Beruházó) háromoldalú szerződés megkötésének szándékával kereste meg Önkormányzatunkat, a Budapest II. kerület, Pasaréti út 11-13. szám alatti (hrsz.:11512/7) Magyar Állam tulajdonát képező ingatlanon tervezett fejlesztési elképzeléseivel összefüggésben, mely ingatlanon a Vasas Sport Clubnak vagyonkezelői joga áll fenn.

A 11512/7 hrsz.- ú ingatlanon tervezett létesítményfejlesztés érdekében a 198/2016.(VII.13.) Korm. rend. - az 1073/2016.(II.25.) Kormányhatározattal összhangban - a Vasas Sport Club létesítményfejlesztési programjának megvalósítását szolgáló beruházásokat nemzetgazdasági szempontból kiemelt jelentőségű üggyé nyilvánította.

A tervezett beruházás megvalósulásához a Budapest Főváros II. Kerületének Építési Szabályzatáról szóló 28/2019.(XI.27.) önkormányzati rendelet (a továbbiakban: KÉSZ) módosítása válik szükségessé **a Pasaréti út – Radna utca – (11512/6) hrsz.-ú közterület – Herman Ottó utca – (11512/9) hrsz.- ú közterület – Rhédey utca által határolt területre** vonatkozóan.

A Képviselő-testület a 359/2020.(XI.30.) számú határozatában döntött, hogy hozzájárul *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012.(XI.8.) Korm.rend.‑ben meghatározott tárgyalásos eljárás szerinti megindításához, külső költségviselő bevonásával. Az előbbi döntésnek megfelelően, a területre vonatkozó eseti KÉSZ-módosítás 314/2012.(XI.8.) Korm.rend. szerinti véleményezési eljárás lefolytatása megtörtént. A véleményezési eljárás magába foglalta a partnerségi rendelet szerinti és az államigazgatási szervekkel történő egyeztetéseket.

*A Kerületfejlesztési Bizottság a 8/2021.(III.30.) számú határozatában döntött a Budapest Főváros II. kerületének Építési Szabályzatáról szóló 28/2019.(XI.27.) önk. rendelet módosítás partnerségi egyeztetésének megindításáról, majd a 24/2021.(VI.29.) számú határozatában döntött a partnerségi egyeztetés lezárásáról. Ezzel összefüggésben, a KÉSZ módosítás végső szakmai véleményezés céljából megküldésre került az állami főépítésznek. Az állami főépítész, az államigazgatás szervek részvételével egyeztető tárgyalást követően, annak jegyzőkönyvével együtt, 2021. augusztusban, megküldte záró szakmai véleményét, melyben a tervmódosításhoz hozzájárulását adta.*

A KÉSZ-módosítás képviselő-testületi elfogadását megelőzően célszerű, hogy azt Településrendezési szerződés (TRSZ) kötése előzze meg, mely a fejlesztési szándékok esetlegesen lakosságot közvetlenül érintő kockázatainak kezelésére szolgál.

A Beruházó a 2021. novemberében leszállította Telepítési Tanulmánytervet. A Telepítési tanulmányterv képezi az alapját a *Településrendezési szerződés* *(TRSZ)* megkötésének, ugyanis az Étv. vonatkozó rendelkezései szerint a TRSZ *„… megkötése előtt a települési önkormányzat képviselő-testülete dönt a cél megvalósítója által készített telepítési tanulmánytervről …”*. A fejlesztési szándékok esetlegesen lakosságot közvetlenül érintő terheinek és kockázatainak kezelésére a Beruházó és az Önkormányzat között kötendő *TRSZ-ben* rögzített feltételek adhatnak garanciát. A *TRSZ* elfogadásáról szóló döntés, a szerződő felek vállalásait tartalmazzák, a Telepítési tanulmánytervvel összefüggésben szükségessé váló KÉSZ módosítás későbbi döntésekben lakossági előzetes egyeztetés és eredménye realizálható**.**

**Határozati javaslat**

Budapest Főváros II. Kerületi Önkormányzat Képviselő-testülete úgy dönt, hogy **a Pasaréti út – Radna utca – (11512/6) hrsz.-ú közterület – Herman Ottó utca – (11512/9) hrsz.- ú közterület – Rhédey utca** általhatárolt területre a 359/2020.(XI.30.) számú határozat alapján a jelen határozati javaslat mellékletét képező Telepítési tanulmánytervet elfogadja.

**Felelős:** Polgármester

**Határidő:** folyamatos

*A határozat elfogadásához egyszerű többségű szavazati arány szükséges.*

Budapest, 2022. január 18.

**Őrsi Gergely**

**Polgármester**

**Budapest II. kerület Vasas Pasaréti Sportcentrum Telepítési tanulmányterv**

**A határozati javaslat MELLÉKLETE**

lásd: külön dokumentumban

tartalom:

* Telepítési tanulmányterv
* 1. melléklet – Földtani szakvélemény 2021. február (készítette: DOTAX Bt.)
* 2. melléklet — Vasas Pasaréti Sportcentrum fejlesztési koncepció 2020. december (készítette Stúdió’100 Kft.)